Lotus Nutrients Bloom Pro Series Full spectrum 15 Macro & Micro Elements – We Grow Indoors
Lotus Nutrients Bloom Pro Series - Full spectrum of 15 Macro & Micro Elements Verwag ‘hele paar verrassings’ op Kersfees-skouspel | Netwerk24
Verwag ‘hele paar verrassings’ op Kersfees-skouspel
Die lied “Halleluja” as ’n duet deur die Belgiese sangeres Dana Winner en Katlego Maboe, Suid-Afrikaanse sanger en TV-aanbieder, is van die sangitems wat wag op die Kersfees-skouspel, wat volgende Sondag in Pretoria gehou word.
“Daar is verskeie duette, lekker groepliedjies en ek wil nie te veel uitlap nie, maar daar is ’n hele paar verrassings vir toeskouers,” sê Jaconell Mouton, musiekregisseur van die vertoning.
Lefra Produksies, wat die konsert aanbied, het ook heelwat pryse vir kaartjie­houers en Beeld-lesers beskikbaar gestel. Dit sluit die bywoning van die geleentheid ná afloop van die konsert saam met die kunstenaars in.
Die eerste kompetisie begin reeds môre in Beeld.
Van die meer as 18 kunstenaars wat op die verhoog gaan wees by die Sun Arena in Time Square in Menlyn, sluit in Amanda Strydom, wat in ’n duet saam met Brendan Peyper optree, Jannie Moolman, Anna Davel, Helena Hettema, Louis Loock, Helene Bester en die Broers.
Kaartjies vir die Kersfees-skouspel is by Computicket beskikbaar.
Meer oor: Katlego Maboe | Dana Winner